Kamp by Suikerbossie – Jonker Adventures
Kamp by Suikerbossie
On: Oct 27Author: Henry JonkerCategories: Buitelewe, Vriende 8 Comments
As daar nou 'n kamp was wat "way overdue" was, was dit die naweek se kamp.
Sedert Lian se koms (+/- 6 maande gelede) was ons maar aan die stil kant gewees aangaande kampe, want die tande sny is mos maar 'n lelike avontuurtjie en om 'n kampterrein 3am die oggend wakker te skreeu is nou nie op my top 5 goedjies wat ek enige persoon sal aanraai om aan te pak nie. As jy diskant doof is en nie omgee as die res van die mense in die distrik jou skeef aan koekeloer nie "then go for it".
Alhoewel ek al begin ontrekkings simptome kry het van nie kamp nie, was Jean die groot rede vir hierdie kamp. Toe ek die woord KAMP noem kon ek sien hoe verhelder sy gesiggie en toe weet ek dit is tyd vir beplanning. Toe ek noem daar gaan maaitjies saam toe het ek probleme, want ek het so +/- 'n maand en 'n half terug al die kamp begin beplan so elke oggend & aand word daar gevra hoe lank nog en gaan maaitjie A, B, C… nog saam.
Gaan laai ek hom by die skooltjie af dan vra sy klas onderwyseressie my hoe lank nog, want hy praat die klas dood oor hierdie kamp. Ek het later die gevoel gekry sy bid ook al dat die kamp tog net kan kom. Met al hierdie "hype" was die presure daar om seker te maak dit gaan 'n avontuurtjie wees wat hy nie gou sal vergeet nie.
Die aanvanklike spannetjie was groter, maar hoe nader die tyd gekom het hoe minder het dit geword. Die finale kamp groep het soos volg gelyk:
Ek & Marli – Jean (4 jaar)
Paul & Marina – Tessa (skaaphond)
Petrus & Lisha – Peter-Alan (3 jaar)
Christo & Rene – Ewan (2 jaar)
Pannie & Candy – Lyla (4 jaar) & Kai (2 jaar)
11 groot mense + 5 kinders + 1 hond = kan mos net pret wees.
Ons TB vir die naweek was Suikerbossie in die Koue Bokkeveld. Van die foto's en terugvoer op die webtuiste het dit gelyk na die presiese plek wat ons span benodig.
Vrydag laat middag en die tente het gestaan, vure was aangesteek, kinders het die plek plat gespeel en ma/pa was gewapen met 'n koue verfrissinkie in die hand. Toe die son sy laaste strale gegooi het, was daar besluit om die jong span die donkerte in te vat op 'n mini nagmars. Elk gewapen met 'n flits of 2 en daar gaan die verkennings groepie. Bok spore en verhale is opgemaak en as daar na 'n vals bok spoor verwys word is daar doodste stilte en aanskouing. Mens kan 'n naald hoor val in die donkerte soos die jongklomp luister. Moeilik om te glo as jy 'n ouer is, maar die waarheid – was self verstom gewees.
Terug by die kamp en die geselligheid om die kampvuur het lekker geloop. Later die aand het die kleinspan een vir een verdwyn in 'n tent.
Saterdagoggend en dinge het sommer vroeg begin lewe kry. Na ontbyt is almal gesunblock van kop tot toon, gewapen met 'n visstok en enige ding wat kan dryf is daar af beweeg na die jetty. Aanvanklik was daar tonne belangstelling in die visvang, totdat die eerste maaitjie die water tref toe neem die pa's maar die stokke oor en die kinders jaag enige moontlike ding wat sou geleef het in daai rivier weg.
So spring 'n knaap mos – Jean
Laat middag ek 'n paar van die kinders is na die poele wat 'n avontuur op sy eie was, maar definitief die moeitewerd. Terug by die kamp en die vure loop al hoog met Paul/Marina se wild spot wat al lekker vorm begin kry het. Christo/Rene het met hul pasta pot begin terwyl Pannie & Petrus vir paar amusante (sjoe dit is 'n moerse groot woord) oomblikke gereël het.
Kinders het aangedring op 'n tweede nagmars en hoe kan mens dan nou nee sê vir daai gesiggies.
Daar was geëet, gekuier, nog meer geëet en as jy dink jy kan nie meer nie dan word daar weer geëet. Lanklaas twee potte so baie geniet. Die dag se son en koue verfrissinkies het sy tol begin eis en almal het tente se kant toe gestaan.
Sondagoggend na ontbyt het almal stadig begin om tente af te slaan en voertuie te begin pak. Party het vir 'n laaste keer die koue water gaan geniet voor daar blad geskud word en al die goodbyes begin het.
Weereens dankie vir 'n great naweek julle. Sal sommer gou weer begin werk aan die volgende een.
Kliek hier vir meer foto's.
October 27, 2014 at 1:13 pmReply
Wat 'n lekker naweek, dankie Jonker vir die reelings. Ewan het sommer al vroeg na ons teruggekom het gese hy is moeg en het vroeg uitgepas. Was dan n goed een!
Hy het vanoggend by die skool ingestap en was net kamp stories, kon sien die arm oppassers gaan moeg wees na vandag se klomp stories van die naweek.
Ons moet gou weer so maak en was lekker om 'n paar lekker mense te ontmoet het die naweek.
October 27, 2014 at 1:17 pmReply
Dit was soooo n lekker naweek gewees. Fantastiese geselskap en goeie kos! Kom ons maak weer so!
October 27, 2014 at 5:05 pmReply
Ai julle klomp oulike kampers!
Dankie dat julle by ons kom kamp het. Dit was vir ons so lekker om te sien hoe julle jul kinders geniet. Julle het vir hulle 'n klomp wonderlike memories gegee wat hulle die res van hulle lewe gaan onthou. Ons raak so opgewonde as ons sien dat gesinne die buitelewe geniet en saam kuier! Henry, oulik geskryf! Fotos pragtig! Lekker gewees om te kyk en te lees.
Kom kuier gou weer en kom pluk saam met julle kinders vrugte in die boorde!
October 27, 2014 at 5:39 pmReply
Het die kuier by jul baie geniet Karin. Soos genoem was ons almal baie beindruk hoeveel energie jul in jul plekkie sit. Lanklaas n kampterrein met so mooi grasperk gesien. Welgedaan en sien jul sommer gou in die nabye toekoms.
October 27, 2014 at 5:15 pmReply
Ai die foto's is pragtig, en soos ek al voorheen vir jou genoem het, jy het 'n talent vir skrywe. Klink sommer of mens saam kamp soos mens lees. Stuur nou maar volgende keer 'n uitnodiging'tjie die kant toe ook ? Martin Scott – Skotvry Groete !!!
October 27, 2014 at 5:53 pmReply
Haha, dankie Martin. Stem ons moet plan maak en ene saam aanpak. Jul kamp mos non-stop so sal definitief een saam met jul wil doen. Laat dit juig.
Candy - Lee Pansegrauw
October 28, 2014 at 7:38 amReply
Wat 'n Awesome naweek , great plek, mense en kos. My kinders was in hulle element. Die kamp gogga het ons verseker gebyt. Dankie vir die oulike post Henry, die fotos is amazing.
October 28, 2014 at 7:42 amReply
Maar dan is ek bly. Sal sommer nou al begin dink aan paar kampe vir vroeg 2015. Ons sal net vir Pannie op 'n tent-opslaan-kurses moet stuur…haha
Leave a Comment to Marli Jonker Cancel comment
← Porseleinberg 4×4
→ Kamp by Protea Plaas
Ons gaan kuier in die Kunene
On: Jan 31, 20203 Comments
So ongeveer 2 maande gelede het goeie maats van ons,...
Camp Google & Posroete
On: Dec 19, 2019No Comments
Die jaar het einde se kant toe begin staan en almal...
Saam met 'n Rolbos & 'n knaap van Afrika
On: Oct 27, 201910 Comments
Wanneer laas het jy saam met twee wildvreemde families...
Klein Karoo kuier…soms chaos
On: Oct 14, 20193 Comments
Sover is hierdie een van daai gat-oor-kop jare en dit...
Blou Nartjie & 'n Banggat roete
On: Aug 24, 20196 Comments
Die laaste 3 jaar het ons die langnaweek in die winter...
Family man | Hubby to @marlijonker | Wanna-be adventurer | Passionate about Africa & its people | Follow our family adventures here 👇
Great experience being close up with these amazing
Being able to travel is always a privilege. The on
Eager to make this old dog work hard again and dam
"When your son has more experience and he inspir
Thunderstorms in the Kunene region bring its own c
At last! Although it was just a Father & Son sleep
Always great meeting up with this #DigitalGuru, #O
I have received a couple request about the kitchen
Just as you thought you doing well during Stage 8
It was a matter of time before a new truck (smalle
Not sure why I am rock steady at the bottom and th
What a privilege to share this amazing sunset in t
Big shout out to this old bugger, @paul_laas, and
Just two dudes with their little dudes enjoying a
Roaming through the #boland vineyards with #Tigger
Bring on those sunny days. This is going to be on
This is a modification I was pondering for a long
Vir 'n ou wat net effens grys raak bo die ore, het ek al baie dinge wat die wêreld bied beleef. Die lewe bestaan uit verskillende paaie. Kom lees saam hoe ek my reis tot hier gemaak het.
Gebore en getoë in Oos-Londen waarna ek met die eerste geleentheid my warm bed en kos by die huis verruil het vir Pretoria waar ek myself met die Suid Afrikaanse Lugmag verenig het. Om uit 'n familie van militêre en polisie bevelvoerders te kom het natuurlik die na-skoolse opsies van 'n loopbaan uiters vergemaklik. Lees verder
Email : info [@] henry [dot] co [dot] za
Skype : henryjonker.sa
Traffic is crazy in Nairobi today but for some bazaar reason we on time for each of our meetings #hustle5 days ago
Good being back in the friendly #eastafrica city of #Nairobi. Busy day so far with our partner @chikoleko from… https://t.co/Eq79yEZjiV7 days ago
It was great fun being part of this panel discussion. #TalkingDigital #HospitalityIndustry #ClikitMedia https://t.co/NFhL2VkWG310 days ago